Il-Partit Nazzjonalista jinnota l-aħbar li ċittadin ieħor Malti, Roger Muscat, ġie rrappurtat nieqes fil-Libja. Il-Partit Nazzjonalista jixtieq jesprimi t-tħassib serju tiegħu għal din l-aħbar, u s-solidarjeta' tiegħu mal-familja ta' Roger Muscat. Il-Partit Nazzjonalista jappella lill-Gvern biex jagħmel dak kollu meħtieġ biex Roger Muscat jinġieb lura Malta qawwi u sħiħ mill-aktar fis possibli. Għal darb'oħra, l-Partit Nazzjonalista jerġa' jinsisti mal-Gvern biex jara li ċ-ċittadini kollha Maltin li għad fadal il-Libja jiġu evakwati immedjatament.
Għandhom jiġu evakwati l-Maltin kollha mill-Libja immedjatament